شخص مهزوم من الجانب الايمن قرب سيطرة العقرب
جان يمشي بسرعة ويتمتم ويا روحه
شايل كونية مال تمن ام ال 25 كيلو ويمشي بسرعة كانما ديهرول
جنت كاعد يم المواكب ويا شباب من القوات الامنية كتلهم خطية هذا يمكن مضيع اهله بلكت تعبروه بسرعة
بين مديروحون عليه هو اجى ركض عليهم
واتجاوز النقطة الي لازم يسوله تدقيق امني بيها
كال :
( بسرعة بسرعة طلعت الريحة بسرعة شباب الله يحفظكم )
عمي شبيك منو وياك !!!
كال ( بس خلي ادفنه خطية ريحته طلعت صار يومين )
واحد من الشباب كله افتح الكونية دنشوف شكو بيها ؟
شو باوعنا : لحم وكماط وملابس ورجل وأيد مثل المحلوجات اللحم المثروم !!
سالته عمي هذا منو شنو !؟
كال ( هذا الي طلعت بيه من الدنيا )
بوجهه جان اكو علامة نصر وحزن وابتسامة وقهر وذل بوكت واحد ..
ابنه و 5 نفرات استشهدو جراء سيارة مفخخة بحي الابار وجهاله بقو بالبيت وبس كدر يطلع هذا لان جان بالغرفة الي بضهر البيت .
.
مستحيل احد يكدر يتخيل المنظر او يوصفه
الشباب اخذوه للطفل ودفنوه بمكان قريب من حمام العليل صار مقبرة جديدة لاهالي الايمن
ونحن لمينا قهرنا وفشلنا وحزنا ومشينا
هذه القصة حتى شويا اقربلكم حقيقة الجانب المنكوب ( الجانب الايمن ) .
#الموصل_مدينة_منكوبة
#نسخه_منه_الى_مسؤولين
#حمودي